TOP ร่วมรับเสด็จ “กรมสมเด็จพระเทพฯ” เปิดห้องสมุดพร้อมปัญญาเรือนจำกลางชลบุรี
“ไทยออยล์” ร่วมเข้าเฝ้ารับเสด็จ “กรมสมเด็จพระเทพฯ” ทอดพระเนตรผลงานผู้ต้องขัง “เรือนจำกลางชลบุรี” และนิทรรศการ “นาวาฟาร์ม” สร้างรอยยิ้มของกลุ่ม ปตท.
“ไทยออยล์” ร่วมเข้าเฝ้ารับเสด็จ “กรมสมเด็จพระเทพฯ” ทอดพระเนตรผลงานผู้ต้องขัง “เรือนจำกลางชลบุรี” และนิทรรศการ “นาวาฟาร์ม” สร้างรอยยิ้มของกลุ่ม ปตท.
5 เม.ย. 2566

สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินทรงเปิดห้องสมุด “พร้อมปัญญา” เรือนจำกลางชลบุรี พร้อมเสด็จทอดพระเนตรผลงานของผู้ต้องขังในเรือนจำกลางชลบุรี และนิทรรศการ “นาวาฟาร์ม” โครงการนวัตกรรมสร้างรอยยิ้มของกลุ่ม ปตท. ในพื้นที่เรือนจำกลางชลบุรี โดยมี นายถิรยุทธ ลิมานนท์ ผู้จัดการฝ่ายกิจการสัมพันธ์ บริษัท ไทยออยล์ จำกัด (มหาชน) หรือ TOP เป็นผู้แทนของบริษัทฯ เฝ้าทูลละอองพระบาทกราบบังคมทูลถวายรายงานผลการดำเนินงาน
ทั้งนี้ กลุ่มไทยออยล์ได้ร่วมกับกลุ่ม ปตท. ริเริ่มดำเนินงานโครงการนวัตกรรมสร้างรอยยิ้มโดยการก่อสร้างโรงเรือนและติดตั้งเทคโนโลยี Internet of Things เพื่อเป็นแปลงทดลองปลูกเกษตรอินทรีย์ให้แก่เรือนจำกลางชลบุรีตั้งแต่ปี 2564 มีวัตถุประสงค์ในการฝึกวิชาชีพให้กับผู้ต้องขัง เพื่อให้มีทักษะวิชาชีพ สามารถประกอบอาชีพที่สุจริตภายหลังพ้นโทษ และมีรายได้เพียงพอต่อการดำเนินชีวิตโดยเน้นวิชาชีพด้านเกษตรกรรม